**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

**„DĖL LEIDIMO PAKEISTI PATALPOS-BUTO PAGRINDINĘ NAUDOJIMO PASKIRTĮ IR JO PAVADINIMĄ“**

**AIŠKINAMASIS RAŠTAS**

2021-09-13

 Lazdijų rajono savivaldybės tarybos sprendimo projektas „Dėl leidimo pakeisti patalpos-buto pagrindinę naudojimo paskirtį ir jo pavadinimą“parengtas vadovaujantis Lietuvos Respublikos vietos savivaldos įstatymo 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi bei

Lietuvos Respublikos nekilnojamojo turto kadastro nuostatų, patvirtintų Lietuvos Respublikos Vyriausybės 2002 m. balandžio 15 d. nutarimu Nr. 534 „Dėl Lietuvos Respublikos Nekilnojamojo turto kadastro nuostatų patvirtinimo“, 4 priedu bei atsižvelgiant į Lazdijų rajono savivaldybės administracijos Vietinio ūkio skyriaus 2021-08-25 raštą Nr. VD-516 „Dėl sanitarinio mazgo įrengimo daugiabutyje, esančiame Sodų g. 36, Lazdijai“ bei į daugiabučio namo, esančio Sodų g. 36, Lazdijuose, butų ir kitų patalpų savininkų susirinkimo, įvykusio 2021 m. rugpjūčio 11 d., protokolą Nr. 1.

 Lietuva privalo laikytis [**1991 m. gegužės 21 d. Tarybos direktyvos 91/271/EEB dėl Miesto nuotekų valymo**](http://eur-lex.europa.eu/legal-content/LT/TXT/PDF/?uri=CELEX:31991L0271&from=LT), kurioje nustatyta nuostata, kad 98 proc. gyventojų nuotekas tvarkytų centralizuotai. Geriamojo vandens tiekimo ir nuotekų tvarkymo įstatymas įpareigojo savivaldybes iki 2021 m. kovo 1 d. pakeisti geriamojo vandens tiekimo ir nuotekų tvarkymo infrastruktūros plėtros planus ir iki 2023 m. užtikrinti, kad vietovėse, kuriose yra 2000 gyventojų, nuotekos būtų tvarkomos centralizuotomis nuotekų sistemomis.

 Lazdijų rajono savivaldybės administracijos Vietinio ūkio skyrius 2021-08-25 rašte Nr.VD-516 „Dėl sanitarinio mazgo įrengimo daugiabutyje, esančiame Sodų g. 36, Lazdijai“ informavo, kad 2021 m. rugpjūčio 11 d. įvyko susirinkimas su daugiabučio namo, esančio Sodų g. 36, Lazdijuose, gyventojais dėl lauko tualetų, esančių ūkiniame pastate šalia daugiabučio namo, panaikinimo ir sanitarinio mazgo įrengimo viename iš butų daugiabučiame name. Susirinkimo metu daugiabučio namo gyventojai pritarė pasiūlymui, kad sanitarinis mazgas (t. y. dušai, tualetai ir praustuvai) būtų įrengtas 4 bute, kuris nuosavybės teise priklauso Lazdijų rajono savivaldybei. Gyvenamajame name, esančiame Lazdijuose, Sodų g. 36, įrengti butuose sanitarinius mazgus nėra galimybės. Lazdijų rajono savivaldybės administracijos Vietinio ūkio skyrius paprašė inicijuoti reikalingas turto valdymo procedūras. Todėl parengtas šis sprendimo projektas.

***Šio projekto tikslas*** – leisti Lazdijų rajono savivaldybės administracijai teisės aktų nustatyta tvarka pakeisti Lazdijų rajono savivaldybei nuosavybės teise priklausančio patalpos-buto (unikalus Nr. 5995-0001-6011:0009), esančio Lazdijuose, Sodų g. 36-4, pagrindinę naudojimo paskirtį iš gyvenamosios (butų) – į paslaugų, ir pavadinimą iš patalpa-butas – į patalpa paslaugoms teikti ir buitiniam aptarnavimui, bei apmokėti visas su šiuo keitimu susijusias išlaidas. Paskirti atsakingais už sprendimo 1 punkte nurodyto nekilnojamojo turto paskirties keitimo projekto parengimą, statybos remonto darbų atlikimą, nekilnojamojo daikto kadastro duomenų bylos parengimą – Lazdijų rajono savivaldybės administracijos Vietinio ūkio skyrių; nekilnojamojo turto duomenų pakeitimą Nekilnojamojo turto registre – Lazdijų rajono savivaldybės administracijos  Biudžeto, finansų ir turto valdymo skyrių; duomenų pakeitimą įstaigos apskaitos registruose – Lazdijų rajono savivaldybės administracijos Centralizuotos buhalterinės apskaitos skyrių.

 ***Kaip šiuo metu yra sprendžiami projekte aptarti klausimai*** – šiuo metu gyvenamojo namo, esančio Lazdijuose, Sodų g. 36, gyventojai naudojasi ūkiniame pastate esančiais lauko tualetais. Gyvenamajame name, esančiame Lazdijuose, Sodų g. 36, butuose įrengti sanitarinius mazgus nėra galimybės. Šalia šio pastato yra Lazdijų krašto muziejaus padalinys – M. Gustaičio memorialinis namas-muziejus. M. Gustaičio memorialinis namas-muziejus po rekonstrukcijos sutvarkytas ir atidarytas 2021-09-02. Motiejaus Gustaičio memorialiniame name-muziejuje įrengta nauja, moderni ir šiuolaikiška ekspozicija. Netvarkinga aplinka labai kenkia bendram savivaldybės lankytinų objektų įvaizdžiui.

 ***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą –*** priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

 ***Rengiant projektą gauti specialistų vertinimai ir išvados –***  dėl sprendimo projekto pastabų ir pasiūlymų negauta.

 ***Sprendimo projektą parengė*** Lazdijų rajono savivaldybės administracijos Biudžeto, finansų ir turto valdymo skyriaus vedėjo pavaduotoja Jolita Galvanauskienė.

Biudžeto, finansų ir turto valdymo skyriaus

vedėjo pavaduotoja Jolita Galvanauskienė